als_Latn dik_Latn sag_Latn
Xbox One apo PlayStation 4? Është një pyetje që të gjithë mund t’ia kemi bërë vetes. Pjesa me e madhe mund të blejë një konsolë lojërash, por jo dy. Nëse llogaria juaj mund ta përballojë, atëherë ju mund të përfitoni të dyja konsolat në një paketë.
Këtë e bën të mundur laptopi PlayBox, i cili përfshin të dyja konsolat, Xbox One dhe PS4. Ai është i ngjashëm me pajisjen Xbook Duo, e cila përfshin konsolat Xbox One dhe 360 në një njësi të vetme.
Të dy konsolat janë të mëvetësishme, por që shfaqen në të njëjtin ekran. Këtu përfshihet edhe një portë HDMI për t’u lidhur me një ekran të brendshëm.
Pajisja për momentin nuk mund të blihet nga gjithë njerëzit, megjithatë krijuesi i saj, Ed Zarick, premton se do të krijojë më shumë njësi për klientët e interesuar. Ai nuk e ka zbuluar akoma çmimin e kësaj pajisjeje, vetëm ka thënë se kushton më shtrenjtë se pajisjet që i shet aktualisht, të cilat kushtojnë rreth 1500 dollarë secila.
Në videon e mëposhtme mund të shikoni se si funksionon laptopi PlayBox.
(Herë të lexuara: 253)
als_Latn als_Latn als_Latn als_Latn als_Latn als_Latn